laion/Wikipedia-Exotic huggingface dataset:
אריוך (דניאל)

אריוך היה רב הטבחים של נבוכדנצר, ונזכר בספר דניאל. רב הטבחים במקרא פירושו, האדם הממונה על הוצאות להורג מטעם המלך. בספר בראשית מופיע אדם נוסף בשם אריוך, אך אינו קשור לזה של נבוכדנצר. נבוכדנצר חולם חלום, שוכח אותו, ומחפש בחכמי בבל אדם שיזכיר לו את החלום, ויפתור אותו. הוא מאיים שאם לא יאמרו ויפתרו לו את החלום, יוציא את כולם להורג ואת בתיהם יחריב. החכמים נושאים ונותנים איתו, עד שבסוף אומרים לו שאינם יכולים לעשות זאת. נבוכדנצר זועם ומורה להרוג את כל החכמים, ובכללם דניאל וחבריו. כשפוגש דניאל את אריוך רב הטבחים שהולך להוציאו להורג, הוא שואל אותו על מה יצא קצף נבוכדנצר, שהוא רוצה להרוג את כולם, ואריוך מספר לו את השתלשלות הדברים. דניאל הולך למלך ומבקש ממנו ארכת זמן, לנסות לפתור את חלומו. משניתנה לו ההזדמנות הוא הולך לביתו, ומספר לחבריו כדי שיתפללו יחד איתו, שיוודע לו החלום. בחלום הלילה מגלים לו מהשמים את החלום ופשרו. לאחר גילוי החלום, פונה דניאל אל אריוך, ומבקש ממנו לעצור את ההרג של חכמי בבל, בגלל שהוא יודע את פשר החלום. אריוך מכניס את דניאל במהירות אל נבוכדנצר, ואומר לו שמצא איש מבני גלות היהודים, שיוכל לפתור את חלומו. דניאל פותר בהצלחה את החלום. הפרשנים המסורתיים בספר דניאל אינם מפרשים את משמעות השם. פרשנויות על השם, מופיעות בספר בראשית לגבי מלך אלסר, ששמו אף-הוא היה, אריוך. אריוך זה על פי המדרש היה גם בבלי, כך שניתן להחיל את פרשנות השם על שני האנשים. יש המקשרים בין השם אריוך לגבורה, ואומרים כי הוא קשור סמנטית ל"אריה", או ל"אורך", ויש אומרים שהמילה אריוך, קשורה למילה "ריכא" שפרושה מלכות. האמורא שמואל היה מכונה אריוך בשל בקיאותו בדיני ממונות, שהיה פוסק בהם כמלך. מקור השם אריוך הוא חורי. השם דומה מבחינה לשונית לשמות הנזכרים בתעודות ממארי. השם אריוך אינו שכיח ומופיע פעמים אחדות בכתבי היתדות. לדעות אחרות מקור השם אירני. הערך אריוך(הקישור אינו פעיל) באנציקלופדיה המקראית במקור בספר דניאל נכתב בארמית: רב טבחיא ספר דניאל, פרק ב', פסוקים י"ד–כ"ה ספר דניאל, פרק ב', פסוק י"ד רש"י; ספר מלכים ב', פרק כ"ה, פסוק ח' תרגם יונתן בן עוזיאל את המילים "נבוזראדן רב-טבחים" - ”נבוזראדן רב קטוליא” ספר בראשית, פרק י"ד, פסוק א' דעת המדרש שזכר את החלום, אך לא רצה לומר אותו לחכמים, כדי שלא ימציאו פתרון שאינו אמיתי (מדרש תנחומא מקץ ד') כל התיאור בספר דניאל, פרק ב', פסוקים א'–י"ג ספר דניאל, פרק ב', פסוקים י"ד–ט"ו מדרש תנחומא מקץ ד' ספר דניאל, פרק ב', פסוקים י"ז–כ"ג ספר דניאל, פרק ב', פסוקים כ"ד–כ"ה בראשית רבה מ"ב ד' תלמוד בבלי נג ע"א, פירוש בעלי התוספות ”אריוך דהוה אריך בגיובריא” (תרגום יונתן בן עוזיאל) אורך בהקשר זה משמעותו כוח, ריבוי, וכדומה תלמוד בבלי בבא בתרא ד' ע"א,וכן מסכת שבת דף נ"ג ע"א ברש"י מסכת שבת דף נ"ג ע"א ברש"י פנחס ארצי, עולם התנ"ך: בראשית, תל אביב, דוידזון עתי, 1993, עמ' 103. רן צדוק, עולם התנ"ך:דניאל, תל אביב, דוידזון עתי, 1997, עמ' 33. המידע מופיע בקישור למטה לערך "אריוך" באנציקלופדיה המקראית
איטוקוואה

איטוקוואה (שם מלא: 25143 איטוקוואה; באנגלית: ‎25143 Itokawa) הוא אסטרואיד הנמנה עם אסטרואידי אפולו, והוא חוצה את מסלול מאדים. אסטרואיד זה היה במוקד תשומת הלב המדעית בשל נחיתתה של הגשושית היאבוסה עליו ב-21 בנובמבר 2005. מדובר בנחיתה השנייה על אסטרואיד לאחר שהגשושית NEAR Shoemaker נחתה על ארוס ב-12 בפברואר 2001. איטוקוואה התגלה בשנת 1998 על ידי מיזם לינקולן לחקר אסטרואידים קרובי ארץ. הוא נקרא על שמו של היידו איטוקווה, מדען טילים יפני. החללית היאבוסה הגיעה לקרבתו ב-12 בספטמבר 2005 והיא אף נחתה על פניו ב-20 בנובמבר 2005 למשך כחצי שעה, אך בשל תקלה היא לא הצליחה ליטול דוגמאות קרקע מפני השטח של האסטרואיד בטרם המריאה שוב. ב-25 בנובמבר 2005 ביצעה החללית ניסיון שני לאסוף דגימות קרקע מהאסטרואיד. הקפסולה עם דגימות הקרקע נחתה במתחם וומרה, אוסטרליה ב-13 ביוני 2010. ב-16 בנובמבר 2010 הודיעה הסוכנות היפנית לחקר החלל כי אכן נמצאו דגימות מהאסטרואיד בקפסולה שהושבה לכדור הארץ, לאחר מסע שנמשך שבע שנים. לאיטוקוואה צורה המזכירה את האות S. צילומי מכ"ם שצולמו מכדור הארץ חשפו כי האסטרואיד מסתובב סביב צירו העיקרי אחת ל-12.5 שעות. תוואי השטח העיקריים על איטוקוואה זכו לשמות בידי מדעני היאבוסה. שמות אלה עדיין לא רשמיים, אך הם נבחרו לפי הקווים המנחים של האיגוד האסטרונומי הבינלאומי והם מכונים בשמם של אתרים ידועים בכדור הארץ ולפי מידת הקשר שלהם לפרויקט היאבוסה. רשימת אסטרואידים ריוגו (אסטרואיד) בנו (אסטרואיד) מדיה וקבצים בנושא איטוקוואה בוויקישיתוף מיזם לינקולן לחקר אסטרואידים קרובי ארץ Nancy Atkinson, Confirmed: Hayabusa Nabbed Asteroid Particles. Universe Today, November 16, 2010
האנטר פאריש

האנטר פאריש (באנגלית: Hunter Parrish, נולד ב-13 במאי 1987) הוא זמר ושחקן אמריקאי. ידוע בשל גילום תפקידו של סיילאס בוטווין בסדרה "העשב של השכן" ברשת שואוטיים ומתפקידיו בתיאטרון ברודוויי במחזות "גודספל", "אביב מתעורר" ו"אל תיגע בזמיר". פאריש נולד בריצ'מונד, וירג'יניה. אמו, אנני עבדה עם אוטיסטים, ואביו, ברוס הוא מהנדס. יש לו אח מבוגר ממנו. פאריש הוא בוגר לימודי תואר ראשון מאוניברסיטת טקסס טק. בתחילת דרכו ביצע פאריש הופעות אורח בסדרות כמו "CSI" ו"סאמרלנד." בשנת 2005 לוהק לתפקידו של סיילאס בוטווין, בנה של מרי-לואיז פארקר בסדרה "העשב של השכן" של רשת שואוטיים. הסדרה שודרה במשך 8 עונות עד לירידתה מהמסך בשנת 2012. בשנת 2009 כיכב בסרט הנעורים "שוב בן 17" לצדם של מת'יו פרי וזאק אפרון ובסרט "זה מסובך" לצדם של מריל סטריפ ואלק בולדווין. פאריש נבחן לתפקיד של פיטה מלארק בטרילוגיית הסרטים "משחקי הרעב" אך הפסיד את התפקיד לשחקן ג'וש האצ'רסון. בשנת 2013 ביצע הופעת אורח בסדרה "האישה הטובה". בשנת 2014 שיחק בדרמה הקומית "עדיין אליס" בכיכובה של ג'וליאן מור, ותפקיד אורח בסדרה "המעקב" ברשת FOX. בשנת 2016 החל לשחק בעונתה השנייה של הסדרה "קוונטיקו" בתפקיד חוזר של קליי האס. בשנת 2017 שיחק לצד ג'יי קיי סימונס בסרט "לילה לבן". בשנת 2018, התארח בשני פרקים בסדרה "החיים עצמם". בשנת 2020, שיחק בסדרת האימה "ראצ'ד" מבי היוצר של נטפליקס. ב-2012 הקליט פאריש את המיני אלבום הראשון שלו. האלבום שהכיל שש רצועות נקרא "Guessing Games". הסינגל הראשון מהאלבום היה "Sitting at Home" שיצא ב-7 ביוני 2012. מאוחר יותר באותו חודש יצא האלבום כולו. בדצמבר 2014 התארס פאריש לבת זוגו, קתרין ווהל. ב-13 בספטמבר 2015 הם נישאו בטקס בנערך בחווה בסן לואיס אוביספו. בתם הראשונה נולדה בספטמבר 2020. האנטר פאריש, ברשת החברתית פייסבוק האנטר פאריש, ברשת החברתית אקס (טוויטר) האנטר פאריש, ברשת החברתית אינסטגרם האנטר פאריש, במסד הנתונים הקולנועיים IMDb (באנגלית) האנטר פאריש, באתר AllMovie (באנגלית) האנטר פאריש, במסד הנתונים הקולנועיים KinoPoisk (ברוסית) האנטר פאריש, באתר MusicBrainz (באנגלית) האנטר פאריש, באתר Songkick (באנגלית)
סימון מדינת מוצא

סימון מדינת מוצא על גבי מוצרים שונים נעשה במשך שנים רבות כדרך לקדם מכירות של מוצרים. במדינות שונות יש חוקים המחייבים סימון מדינת מוצא של מוצרים בנימוק שהדבר נדרש על מנת לאפשר לצרכן לבצע החלטה מושכלת לגבי הרכישה. עם זאת ישנם המבקרים חוקים אלו וטוענים שהם מטילים עלויות גבוהות על המשווקים, ללא תועלת מהותית לצרכנים. סימון מדינת מוצא נדרש גם במדינות מסוימות, בגלל הבדלי מיסוי בהתאם למדינת המקור. מחקר רב נעשה לגבי השפעת סימון מדינת מוצא על העדפות צרכנים, החל בשנת 1965. המחקר מצא העדפות של צרכנים לגבי מוצרים מסוימים ממדינות מוצא מסוימות אך הובעו דעות שונות לגבי היקף ההשפעה. מקרה ראשון של חיוב סימון מדינת מוצא אירע לאחר מלחמת העולם הראשונה, כאשר גרמניה חויבה לסמן את מוצריה המיוצאים כמיוצרים בגרמניה, כצעד עונשין. בארצות הברית הוכנסה חובת סימון מדינת מוצא בשנת 1937, עבור מוצרים רבים. בשנת 2002 חוקק חוק להגנה על תוצרת חקלאית של ארצות הברית שבין השאר הרחיבה את החובה לסמן מדינת מוצא גם לבשר, פירות וירקות, פירות ים ומוצרי מזון אחרים, החל בספטמבר 2004 ולאחר דחייה נכנסו לתוקף החל מ-2009. בעקבות תלונות של קנדה ומקסיקו, קבע ארגון הסחר העולמי שדרישות הסימון נוגדות את הסכמי הסחר עליהן חתומה ארצות הברית, בכך שהן מטילות עול כלכלי כבד על תוצרת מיובאת וגורמות להעדפה של תוצרת מקומית, ללא שהן מספקות מידע מהותי לצרכן. בעקבות הקביעה של ארגון הסחר העולמי, שונו הדרישות כדי לדרוש סימון של המדינות בהן נולדו, גודלו ונשחטו, בהמות מהן יוצר בשר, ובכך לספק לצרכן מידע מפורט יותר המצדיק את העלות הנוספת של הסימון. בהחלטה עוקבת שנתנה באוקטובר 2014 קבע ארגון הסחר העולמי שגם דרישות אלו אינן מקובלות עליה. התומכים בסימון מדינת היעד של מוצרים טוענים שמדובר על מידע חשוב לצרכנים. לעומת זאת, מחקרים שצוטטו בידי ארגון הסחר העולמי טוענים שהדינמיקה של חיוב סימון מדינת מוצא דומה לדינמיקה של קביעת מכסים. באזורי סחר שונים נקבעו כללים שונים לגבי היקף הייצור הנדרש במדינה מסוימת כדי שהיא תחשב למדינת המוצא. דיונים רבים התנהלו בארגון הסחר העולמי בניסיון לקבוע כללים אחדים לקביעת מדינת המקור. Made in Germany Made in China כחול לבן מדיה וקבצים בנושא סימון מדינת מוצא בוויקישיתוף keith dinnie, COUNTRY-OF-ORIGIN 1965-2004: A LITERATURE REVIEW, 2003 COUNTRY-OF-ORIGIN EFFECTS ON CONSUMERS' WILLINGNESS TO BUY. FOREIGN PRODUCTS: AN EXPERIMENT IN CONSUMER DECISION. MAKING, page 1 19 U.S. Code § 1304 - Marking of imported articles and containers U.S. meat labels to detail animal’s origin; Canada, Mexico raise concern, Washington Post, May 24, 2013 World Trade Organization Rules Against Popular U.S. Country-of-Origin Meat Labels on Which Consumers Rely, Public Citizen, October 20, 2014 Antoni Estevadeordal, Kati Suominen, Rules of Origin in the World Trading System, November 14, 2003, page 3 Antoni Estevadeordal, Kati Suominen, Rules of Origin in the World Trading System, November 14, 2003, page
NoSQL

NoSQL היא קטגוריה חדשה יחסית של מסדי נתונים, אשר נותנים פתרון אחסון וגישה למידע שאינו ממודל במבנה טבלאי יחסי (במילים פשוטות: מסד נתונים שאינו בנוי בהכרח כטבלה). היתרונות שבשימוש מסד נתונים כזה הם, בין היתר, פשטות של אפיון, סילומיות רוחבית (באנגלית: Horizontal Scalability או Scale Out) ובקרה מוגברת על זמינות. דוגמה למימוש NoSQL עם דרישה עיקרית לסילומיות וביצועים גבוהים היא מערכת האחסון BigTable מבית גוגל (כשכבה מעל מערכת הקבצים שפיתחה בעצמה בשם "Google File System"). מבנה המידע שונה ממערכות מסדי נתונים יחסיים, ולכן ישנן פעולות שמהירות יותר ב-NoSQL וישנן פעולות שמהירות יותר במסד נתונים יחסי. מסדי נתונים מסוג NoSQL הופכים נפוצים יותר במערכות Big Data וכן במערכות זמן אמת. מערכות אלו נקראות לעיתים "Not Only SQL", כדי להדגיש שלחלקן תמיכה בשפת השאילתות SQL. קרלו סטרוצי השתמש במונח "NoSQL" ב-1998 כדי לכנות מסד נתונים יחסי פשוט ומהיר שפיתח בקוד פתוח, אשר לא חשף את ה-API הסטנדרטי, קרי SQL. סטרוצי הציע שמכיוון שהקטגוריה סוטה מהנורמה המקובלת של מסדי נתונים יחסיים, עליה להיקרא "NoRel" (קיצור של "No Relation" – "לא יחסי"). את השם "NoSQL" הציע בתחילת 2009 יוהאן אוסקרסון, עובד Last.fm, אשר ארגן אירוע קוד פתוח למסדי נתונים מבוזרים. מטרת השם הייתה לאגד ולאפשר חשיפה לכמות מתפתחת של מסדי נתונים לא יחסיים. בדצמבר 2014, 5 שנים בלבד לאחר מכן, כבר היו מעל 150 מסדי נתונים כאלה בשוק, ועל פי מדד DB-Engines חמישה מהם היו ברשימת 20 המובילים בעולם. מסד נתונים המצמד מפתח עם מבנה מורכב של מידע הנקרא "מסמך". מסמך יכול להכיל צמדים מורכבים של מפתח-ערך, מפתח-מערך, או אפילו מפתח-מסמך. דוגמה: MongoDB משמש לשמירת מידע הקשור לרשתות וקשרים חברתיים, מפות כבישים, טופולוגיית רשת ועוד. דוגמה: Neo4J, HyperGraphDB משמש למסד נתונים פשוט ומהיר, התומך בצמדי מפתח-ערך בלבד. חלק מבסיסי Key-Value Stores מאפשרים להגדיר סוג (TYPE) לערכים (כגון Integer, String). דוגמה: Redis, ‏Riak, ‏Voldemort מסד נתונים מבוססי עמודות (במקום שורות), בו משמשים בעיקר לשאילתות על מערכי מידע גדולים במיוחד. דוגמה: Cassandra, ‏HBase NewSQL מדיה וקבצים בנושא NoSQL בוויקישיתוף אתר האינטרנט הרשמי של NoSQL NoSQL Databases Are Going Mainstream, באתר readwrite, ספטמבר 2014 (באנגלית) דף הסבר על NoSQL, באתר webopedia הרצאת GOTO בנושא (Martin Fowler) החמישה הם: MongoDB ‏, אפאצ'י קסנדרה ‏, Redis ‏, HBase ו-‏Memcached ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מקהייל

מקהייל (באנגלית: McHale) הוא שם משפחה. האם התכוונתם ל... מקהייל (חברה) (אנ') – חברה למיכון חקלאי שמושבה במערב אירלנד אישים בריאן ק. מקהייל (אנ') – פוליטיקאי אמריקאי ממדינת מרילנד ג'ואל מקהייל – סטנדאפיסט, שחקן, מפיק, סופר ומדבב אמריקאי כריסטינה מקהייל (אנ') – טניסאית אמריקאית קווין מקהייל – כדורסלן עבר אמריקאי אוולין מקהייל
פאריש

פאריש (באנגלית: Parish) הוא שם משפחה ושם של חלוקה מנהלית במספר מדינות הלקוח מהגדרה טריטוריאלית של מספר כנסיות ברחבי העולם. האם התכוונתם ל... רובע כנסייתי – יחידה מנהלתית מתחת לדיוקסיה ג'אנל פאריש – שחקנית, מוזיקאית וזמרת-יוצרת אמריקאית האנטר פאריש – זמר ושחקן אמריקאי רוברט פאריש – כדורסלן עבר אמריקאי שרה פאריש – שחקנית בריטית פאריש – סרט קולנוע אמריקאי (1961) פריש
לגונה כחולה (קוקטייל)

לגונה כחולה (באנגלית: Blue Lagoon) הוא קוקטייל שמורכב מוודקה, קירסאו כחול, ולימונדה. את המרכיבים מוזגים לכוס הייבול עם קרח, מוזגים לימונדה עד לשפת הכוס ומקשטים בפלח ליים. שמו של הקוקטייל נובע מצבעו הכחול העז, שמקורו בקירסאו הכחול. עופר קורן, 69 קוקטיילים, פרדס חנה כרכור: הוצאת אלרן, 2003, עמ' 42 מדיה וקבצים בנושא לגונה כחולה בוויקישיתוף מדריך בעברית להכנת לגונה כחולה, סרטון באתר יוטיוב ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
רב סעורם

רב סעורם או: רב שעורים היה אמורא בן הדור הרביעי של אמוראי בבל במאה הרביעית, ואחיו של האמורא רבא שהיה מראשי אמוראי אותו דור. לא נשתמרו ממנו דברי הלכה או דרשות באגדה, ובאזכוריו הבודדים הוא מופיע תמיד בהתייחס לאחיו המפורסם, "רב סעורם אחוה דרבא" או "רב שעורים אחוה דרבא". למרות זאת מהמתואר אודותיו בתלמוד עולה כי נחשב לחכם מהמעלה הראשונה, ואף מיוחסת לו שיחה עם מלאך המוות, כמו גם התגלות של אחיו בחלום, לאחר שזה האחרון הסתלק לעולמו: גם לביתו [של רבא] היה בא מלאך-המות לשיח עמו והיה ממתי-סודו. אולם כשחלה ועלה על המיטה, שלא ירד ממנה, נתקיים בו: אין שלטון ביום-המות! ציר-המשחית בא לגבות את החוב והיה לו צער-הגוף. בא אחיו רבי סעורם לבקרו. אמר לו הרב החולה: בּקש את המלאך עלי, שיקל את מכאובי. אמר סעורם: וכי לא רעך הוא מתמול? למה לא תדבר בעצמך עמו? ענה רבא לאמור: עתה, משהורע מזלי, לא ישמע בקולי. ותקפה על החולה מחלתו. עמד סעורם ממושבו ואמר: אחי, מחמד-עיני, הגיעה עתך להסתלק, התראה אלי לאחר מותך. השיב הגוסס: אעשה כדבריך. וגם קיים מוצא-שפתיו — מ"י ברדיצ'בסקי, "רָבָא". לפי: תלמוד בבלי, מסכת מועד קטן, דף כ"ח, עמוד א' במסכת בבא מציעא (עג, ב) מסופר כי רב סעורם סבר שהאיסור להשתעבד ביהודי אחר הנלמד מהכתוב ”וּבְאַחֵיכֶם בְּנֵי יִשְׂרָאֵל אִישׁ בְּאָחִיו לֹא תִרְדֶּה בוֹ בְּפָרֶךְ” אינו כולל יהודים שאינם נוהגים כשורה, כלפיהם מסרסים את הפסוק ודורשים: ”לְעֹלָם בָּהֶם תַּעֲבֹדוּ, וּבְאַחֵיכֶם”. הוא יישם את שיטתו הלכה למעשה כאשר רתם למרכבתו של אחיו רבא, מספר עבריינים. והתלמוד מספר כי אחיו רבא אישר את פעולתו זו, ואף שיבח אותו על כך. שיטה זו התקבלה להלכה ונפסקה בשולחן ערוך (יורה דעה סי' רסז סעיף טז). כאמור, היה רב סעורם אחיו של רבא, וכפי הנראה אף הוא בנו של רב יוסף בר חמא. בנו של רב סעורם היה רב ספרא בר סעורם. מיכה יוסף ברדיצ'בסקי, מימי התלמוד – בְּחַיֵּיהֶם וּבְמוֹתָם, באתר פרויקט בן יהודה, הפרק "רָבָא".
חואן מנואל ורגאס

חואן מנואל ורגאס ריסקו (בספרדית: Juan Manuel Vargas Risco, נולד ב-5 באוקטובר 1983) הוא כדורגלן עבר פרואני ששיחק בעמדת הקיצוני. ורגאס החל את דרכו באוניברסיטריו דה דפורטס, בשנת 2002 עלה לקבוצה הבוגרת בה שיחק שנתיים. בשנת 2005 חתם בקולון. באוגוסט 2006, הוא חתם על חוזה לארבע שנים בקטאניה. ב-31 באוקטובר 2007 הבקיע את שער הבכורה שלו במועדון בצורה דרמטית בדקה ה-88 בתיקו 1-1 נגד סיינה. במהלך שנותיו במועדון היה לשחקן מוביל במועדון וסייע להם להישאר בליגה שנתיים ברציפות, ומשך את עיניהן של קבוצות רבות באיטליה. ב-5 ביולי 2008 חתם בפיורנטינה תמורת 12 מיליון אירו. בפיורנטינה הוסט לעמדת המגן השמאלי, אך לא הצליח לשחזר את יכולתו הטובה ולאחר שחזר לעמדתו הטבעית הצליח להוביל את המועדון. בעונת 2009/2010 היה שותף להעפלה ההיסטורית של המועדון לשלב שמינית גמר ליגת האלופות לראשונה מזה 10 שנים. ב-31 באוגוסט 2012 הושאל לגנואה עד לסיום העונה, ולאחר עונה חזר לפיורנטינה. בקיץ 2015 עבר לריאל בטיס. ב-4 בינואר 2017 חתם בקבוצת נעוריו אוניברסיטריו. ב-13 באוקטובר 2004 ורגאס ערך את הופעת הבכורה שלו במדי נבחרת פרו נגד פרגוואי במסגרת מוקדמות מונדיאל 2006. ב-12 בספטמבר 2007 הבקיע את שער הבכורה שלו בנבחרת במשחק ידידות נגד בוליביה. הוא היה שותף להעפלה של הנבחרת לחצי גמר קופה אמריקה 2011, אך הורחק בחצי הגמר לאחר שנתן מרפק לשחקן אורוגוואי. מדיה וקבצים בנושא חואן מנואל ורגאס בוויקישיתוף אתר האינטרנט הרשמי של חואן מנואל ורגאס חואן מנואל ורגאס, באתר Transfermarkt חואן מנואל ורגאס, באתר Soccerway חואן מנואל ורגאס, באתר BDFutbol חואן מנואל ורגאס, באתר WorldFootball.net חואן מנואל ורגאס, באתר National Football Teams חואן מנואל ורגאס, באתר FootballDatabase.eu פרופיל השחקן באתר הרשמי של פיורנטינה
אייל וולקוביץ'

אייל וולקוביץ' (נולד ב-27 במאי 1987) הוא איש תקשורת, שדרן רדיו ומגיש טלוויזיה ישראלי. אייל וולקוביץ' נולד ברמת גן, אחותו היא העיתונאית אורית נבון. וולקוביץ' מגיש את המצעד של רדיו לב המדינה 91 FM "חם בשטח", וכן מגיש בטלוויזיה (ערוץ 10, ערוץ 1). את דרכו הרדיופונית החל, כשהיה בן 15, בהגשת תוכנית בידור שבועית ברדיו האינטרנטי WFM, השייך לציבלין תקשורת. התוכנית שודרה מדי שבוע במשך כשנתיים. בהמשך גם הגיש פינות בתוכניות של שמוליק טיאר ואיריס קול (רדיו ללא הפסקה) וכן דמויות שונות ב"לא רוצים לישון" (גלי צה"ל). ב-2004 החל לשדר בתחנת הרדיו "קול חי" תוכניות מוזיקה, קד"מים והגשת חדשות, והיה אחראי בין היתר על הפקת תוכניות באותו הרדיו (דברמן בהגשת אריאל ברמן, והמהדורה המרכזית בהגשת מרדכי לביא). ב-2005 התגייס לצה"ל תוך שהוא ממשיך לסירוגין לשדר באותה התחנה, מצטרף לצוות הכותבים של "יתוש בראש", התוכנית המיתולוגית שחזרה לשידור באותה התקופה בערוץ 23, ומקים יחד עם נועם פורר את פורום רדיו באתר תפוז. ב-2008 החל לצלם כתבות וידאו עבור אתר nrg של "מעריב" ושידר את תוכנית הבוקר של רדיו 10 בניו יורק לקהילה היהודית. התוכנית כוללת את כותרות העיתונים מישראל בשילוב מוזיקה חדשה. כשנה לאחר מכן, ב-2009, עבר לכתוב במדור "יהדות" של ynet, ובעקבות כך גם להגיש פינת תרבות בתוכניתו של ישי לפידות "חמישה בעקבות פרשה". ב-2010 החל להגיש גם את פינת הגאדג'טים של התוכנית "המהדורה" במסגרת רצועת זאפ לראשון בערוץ 1, מדי יום רביעי. בשנת 2011 הגיש מדי יום את תוכנית הבידור היומית "עד הבית" ברדיו האזורי "גלי ישראל" בכל יום בין 16:00-18:00. משנת 2012 משדר וולקוביץ' את המצעד המרכזי במוזיקה הישראלית של רדיו לב המדינה, 91FM. בשנת 2017 החל לשחק בחבורת תריג בתפקיד דידי יחד עם יהודה שוקרון תכירו את אייל וולקוביץ', באתר וואלה, 24 בנובמבר 2013 אחרי שנה בגלי ישראל אייל וולקוביץ' יגיש מגזין תרבות ומוזיקה ברדיו לב המדינה (אורכב 26.10.2014 בארכיון Wayback Machine), באתר אייס, 23/02/2012 [1] האתר הרשמי של אייל וולקוביץ' [2] הדף של אייל וולקוביץ' באתר ערוץ 1
סולר (פירושונים)

האם התכוונתם ל... סולר – דלק נוזלי ותוצר של זיקוק נפט סולאר – רומן מאת הסופר הבריטי איאן מקיואן אישים ששם משפחתם הוא סולר: אנטוניו סולר – מלחין ספרדי מונסראט אביו אי סולר – משוררת ומתרגמת קטלאנית אלברו סולר – זמר ספרדי-גרמני מרק סולר – רוכב אופני כביש ספרדי-קטלוני סולארי סולאריס
ורגאס

ורגאס (בספרדית: Vargas, נהגה "בּרגאס") הוא שם משפחה. האם התכוונתם ל... ורגאס (מדינה) – מדינה בוונצואלה אדוארדו ורגאס – כדורגלן צ'יליאני המשחק בקווינס פארק ריינג'רס ז'טוליו ורגאס – מדינאי ברזילאי ששימש פעמיים כנשיא ברזיל חואן מנואל ורגאס – כדורגלן פרואני מריו ורגס יוסה – סופר, מחזאי ועיתונאי פרואני. חתן פרס נובל לספרות לשנת 2010 צ'אבלה ורגאס – זמרת מקסיקנית ילידת קוסטה ריקה קאמילו ורגאס – כדורגלן קולומביאני
קונטי

קונטי הוא שם משפחה. האם התכוונתם ל... הוגלינו די קונטי – שמו המקורי של האפיפיור גרגוריוס התשיעי טום קונטי – שחקן קולנוע, במאי תיאטרון וסופר סקוטי זוכה פרס הטוני פרנצסקו קונטי (אנ') – צייר איטלקי פאולו קונטי – כדורגלן עבר איטלקי ששיחק בעמדת השוער אנדראה קונטי – כדורגלן איטלקי שונות רומאנה קונטי – חברה שבבעלותה המלאה או החלקית שמונה יקבים, ביניהם רומאנה קונטי, מטובי היינות בעולם קונטי (מיתולוגיה) (אנ') – דמות במיתולוגיה ההינדואית ואמם של הפנדווה
דב שטויר

דב שטויר (נולד ב-15 בפברואר 1963) הוא עורך, מפיק, תסריטאי ומעצב פסקול ישראלי. זוכה שלושה פרסי אופיר. זוכה טקס פרסי הטלוויזיה בשנת 2021. לשטויר תואר ראשון מהחוג לקולנוע וטלוויזיה באוניברסיטת תל אביב. במהלך השנים ערך שטויר מספר סרטים וסדרות טלוויזיה. בשנת 1991 ערך את סרט הסטודנטים "שאנן שיא". בשנת 1996 ערך את הסרט "קלרה הקדושה" בכיכובה של לוסי דובינצ'יק, על עריכת הסרט זכה בפרס אופיר בקטגוריית "העריכה הטובה ביותר". באותה שנה ערך ועיצב את פסקול הסרט "לנגד עיניים מערביות", סרט הביכורים של יוסף פיצ'חדזה. בשנת 1997 זכה בשני פרסי אופיר בקטגוריות "העריכה הטובה ביותר" ו"הפסקול הטוב ביותר" של הסרט "אהבה אסורה". בין השנים 1997 עד 2001 ערך את סדרת הטלוויזיה "פלורנטין", ששודרה מדי שבוע בערוץ 2 בטלעד. בין השנים 1999-2004 שימש כעורך של סדרת הדרמה היומית של הוט 3 "שבתות וחגים", בכיכובם של אלון אבוטבול ויעל אבקסיס. בשנת 2000 ערך את הסרט "בסמה מוצ'ו". ב-2001 ערך את סרט הקולנוע "Made In Israel", בו כיכבו מנשה נוי ויבגניה דודינה. בשנת 2002 שימש כעורך הסדרה "101", ששודרה בערוץ 2 בבימויו של חגי לוי. בשנת 2004 הפיק, ערך וכתב את תסריט הסרט "שנת אפס", שזכה להצלחה קופתית רבה בישראל ומחוצה לה. באותה שנה ערך את הסרט "הייתה לי ילדות מאושרת". בין השנים 2006-2009 שימש כעורך סדרת הדרמה "פרשת השבוע", בה כיכבו מנשה נוי, קרן מור ומיכאל מושונוב. בשנת 2008 שימש כעורך הסדרה "פאפאדיזי", ששודרה ב-yes stars ישראלי. באותה שנה ערך את סרט התעודה "מאחורי המיתרים", אשר מספר על חייה של קלרי סרבש. בשנת 2009 ערך את הסרט "עיניים פקוחות", בכיכובם של רן דנקר וזוהר שטראוס. בין השנים 2009-2010 שימש כעורך הסדרה "תיבת נח". בשנת 2010 ערך את הסדרה "אדמה" ששודרה בהוט 3 בבימויו של רני בלייר. ב-2011 ערך את הסדרה "אורים ותומים" ששודרה ב-Yes. באותה שנה ערך את סרט התעודה "משינה: המכונה", העוקב אחר להקת משינה. בשנת 2012 ערך את סדרת הדרמה "שביתה", בכיכובם של יהורם גאון, דני גבע וצחי גראד, וכן ערך את הסרט הקצר "איה" בכיכובה של שרה אדלר. בשנת 2013 הפיק וכתב את תסריט הסרט "סוכריות". באותה שנה השתתף בעריכת הסרט "פרדייס קרוז". בין השנים 2013-2014 שימש כעורך הסדרה "נויורק". ב-2022 ערך את הסרט "החבר השמן שלי". דב שטויר, במיזם "אישים" לתיעוד היצירה הישראלית דב שטויר, במסד הנתונים הקולנועיים IMDb (באנגלית) דב שטויר, באתר "אידיבי", מאגר הידע העברי לקולנוע ישראלי ועולמי דב שטויר, באתר ספר הקולנוע הישראלי
קורט הלבריטר

קורט הַלבּריטר (בגרמנית: Kurt Halbritter;‏ 22 בספטמבר 1924, פרנקפורט – 21 במאי 1978) היה אמן רישום סאטירי, קריקטוריסט וסופר גרמני. הלבריטר היה מתנגד חריף לנאציזם, ואף פרסם ספר עם קריקטורות שלועגות לנאציזם, ששמו כשם ספרו של היטלר, "מיין קאמפף". בישראל התפרסם הלבריטר בעיקר הודות לשני ספרים שזכו להצלחה גדולה לאחר מותו: "מכפראש עד רגלאצבע" – ספר קריקטורות על בעלי חיים וצמחים, ו"משורצאבק עד צבתנק" – ספר דומה על כלי מלחמה היסטוריים שפיברק בהמון הומור. ספר נוסף שלו שיצא בעברית, "הכל זה רק חצי", הוא ספר של משחקי חברה הומוריסטיים שנערך לאחר מותו. כל ספריו בעברית תורגמו על ידי אהרון בר וראו אור בהוצאת תמוז שמיסודו. מכפראש ועד רגלצבע: עולם החיות והצמחים של הלבריטר:... איורים והמחשות ממכחול המחבר; עברית: אהרון בר, תל אביב: תמוז, 1976. (הופיע במהדורות נוספות) משורצאבק עד צבתנק: מאגר כלי הזין של הלבריטר: קורס שמושי מזרז בדברי ימי המלחמה למן המבצרים המצריים המקומים ועד למכונות הטיס של המאה ה-19, בלוית שפע של איורים ... ; עברית: אהרן בר, תל אביב: תמוז, 1978. הכל זה רק חצי: משחקי חברה של קורט הלבריטר; עברית: אהרון בר, תל אביב: תמוז, 1981. מדיה וקבצים בנושא קורט הלבריטר בוויקישיתוף כלים נאים ומשונים - מכלי-הזין של הלבריטר ועד המזלג-השוודי שלי קורט הלבריטר, דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
SignalR

SignalR היא פלטפורמת תוכנה בצד השרת בפיתוח מיקרוסופט המתוכננת לכתיבת אפליקציות אינטרנט סקיילביליות, כגון שרתי אתרי אינטרנט. התוכנה בשרת נכתבת בשפת C# והיא בעלת ארכיטקטורה מוכוונת אירועים, בעיקר אירועי קלט פלט אסינכרונים המאפשרים סילומיות ובעלי ביצועים גבוהים יותר. ספריית SignalR של ASP.NET משמשת מפתחים להוספת תפקוד זמן אמת באפליקציות מבוססות אתרי אינטרנט. דרך הספרייה יכול מפתח להוסיף בקלות קוד בשרת אשר יפיץ מידע לכל הלקוחות (בדפדפן או אחר) על אירוע עם פרמטרים, כאשר הוא קורה. SignalR יבצע לבד אופטימיזציה של אופן שליחת האירוע והמידע לצד הלקוח כאשר האופן המועדף הוא התמיכה הקיימת ב HTML5 המאפשרת זרימת מידע דו כוונית בין דפדפן התומך ב HTML5 לבין השרת. בהיעדר יכולת זו, תבצע הספרייה באופן אוטומטי את הפעולות הנדרשות כולל חילול קוד אוטומטי בצד הלקוח כגון קוד Javascript מתאים לביצוע התקשורת. ל-SignalR גם יכולת RPC‏ (Remote Procedure Calls) מובנית, המאפשרת הפעלת פונקציות הכתובות בצד הלקוח ישירות מקוד השרת. Blazor אתר האינטרנט הרשמי של SignalR SignalR, ברשת החברתית אקס (טוויטר) הספרייה של SignalR‏ באתר GitHub ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.